Lav et referat af nedenstående tekst:

Tekst:
For andet år i træk har Jonas Vingegaard vundet Tour de France. Danskeren har krydset målstregen på Champs-Élysées, og dermed er det en kendsgerning, at han igen skal betræde det øverste trin på podiet i Paris. Top-3 i klassementet Jonas Vingegaard (Jumbo-Visma) Tadej Pogacar (UAE Team Emirates) Adam Yates (UAE Team Emirates) Jonas Vingegaard kunne reelt fejre sejren allerede efter lørdagens etape, da der altid er dømt våbenhvile på den sidste etape til Paris. - Jeg synes stadig, det er sindssygt at have vundet Tour de France for nu anden gang. Det er svært at forstå, og jeg tror bare, at jeg vil nyde dagen og alt, hvad vi har gjort de seneste tre uger, sagde danskeren til TV 2 Sport inden starten på 21. etape. Satte det på plads i sidste uge Jonas Vingegaard overtog løbets gule førertrøje allerede efter 6. etape og har forsvaret den lige siden. Jonas Vingegaard inden starten på 21. etape. Foto: Christophe Petit Tesson / Ritzau Scanpix Længe var det helt tæt mellem Vingegaard og Tadej Pogacar, men på tirsdagens enkeltstart blev meget slået fast, da danskeren vandt med 1 minut og 38 sekunder. Dagen efter kollapsede Pogacar på Col de la Loze og tabte mere end seks minutter. Derfra var der aldrig tvivl om, at Vingegaard ville vinde Tour de France. I løbet af årets franske rundtur har Vingegaard noteret sig for en enkelt etapesejr og yderligere 3 top-3-placeringer. Melder sig ind i eksklusiv klub Med sejren melder den 26-årige Jumbo-Visma-dansker sig ind i klubben med ryttere, der har vundet løbet to gange. Den klub har blandt andre Tadej Pogacar, Alberto Contador, Gino Bartali og Fusto Coppi som medlemmer. Otte ryttere har vundet Touren flere end to gange. Jonas Vingegaard bliver desuden den første dansker nogensinde til at betræde podiets øverste trin mere end en gang. Det er tredje år i træk, at Jonas Vingegaard skal på podiet i Paris. I 2021 blev danskeren nummer to i sin debut. På onsdag skal Jonas Vingegaard fejres på Rådhuspladsen og i Tivoli i København. Det kan du læse meget mere om her.

Referat:
Jonas Vingegaard melder sig med Tour-sejren ind i en eksklusiv klub.